paragraph_text: Piet van de Kamp (Kampen, Nizozemska, 26. prosinca 1901. – Amsterdam, 18. svibnja 1995.), poznat kao Peter van de Kamp u SAD-u, bio je nizozemski astronom koji je veći dio svog života živio u Sjedinjenim Državama. Bio je profesor astronomije na koledžu Swarthmore i direktor zvjezdarnice Sproul na fakultetu od 1937. do 1972. godine. Specijalizirao se za astrometriju, proučavajući paralaksu i vlastita gibanja zvijezda. Pažnju javnosti privukao je šezdesetih godina prošlog stoljeća kada je objavio da je Barnardova zvijezda imala planetarni sustav zasnovan na uočenim "titrajima" u svom pokretu, ali to se u međuvremeno pokazalo netočnim. Dana 14. studenog 2018. projekt Red Dots objavio je da se u sustavu Barnardove zvijezde nalazi egzoplanet najmanje 3,2 puta masivniji od Zemlje.